**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2022-03-18 Nr. TAR-32

Posėdžio data – 2022 m. kovo 16 d.

Pradžia – 14.00 val. (nuotoliniu būdu).

Posėdžio pirmininkas – Aidas Kaveckis.

Posėdžio sekretorė – Lietutė Demidova.

2. SVARSTYTA. Kvietimų į Klaipėdos miesto savivaldybės kultūros įstaigų rengiamus spektaklius, koncertus bei kitus renginius suteikimo tvarkos aprašo patvirtinimas.

Pranešėja – E. Deltuvaitė. Teigia, kad sprendimo projekto tikslas patvirtinti kvietimų į Klaipėdos miesto savivaldybės kultūros įstaigų (toliau – Kultūros įstaigos) rengiamus spektaklius, koncertus bei kitus renginius suteikimo tvarkos aprašą (toliau – Tvarkos aprašas), kuriame nustatomos pagrindinės sąlygos, kuriomis suteikiami kvietimai apsilankyti Kultūros įstaigos organizuojamame renginyje.

S. Budinas teigia, kad sprendimo projekte ir aiškinamajame rašte tikslas ir tvarka, kas yra svarbūs asmenys, skirtingai detalizuojami.

R. Taraškevičius siūlo iš Kvietimų į Klaipėdos miesto savivaldybės kultūros įstaigų rengiamus spektaklius, koncertus bei kitus renginius suteikimo tvarkos aprašo 4 punkto išbraukti žodį „svarbiems“.

S. Budinas pritaria siūlymui.

NUTARTA. Pritarti pateiktam sprendimo projektui su siūlymu – išbraukti iš Kvietimų į Klaipėdos miesto savivaldybės kultūros įstaigų rengiamus spektaklius, koncertus bei kitus renginius suteikimo tvarkos aprašo 4 punkto žodį „svarbiems“.

Pritarta bendru sutarimu.

Posėdžio pirmininkas Aidas Kaveckis

Posėdžio sekretorė Lietutė Demidova